# data[].attributes.body
Učenici 2.d su obilježili Europski dan jezika. Na karti Europe su nabrajali i pokazali europske države, njihove glavne gradove, te jezike kojima se govori. Zatim su predlagali i izabrali tri najljepše riječi. Pomoću digitalnih alata prevodili smo riječi ljubav, prijatelj i hvala na nekoliko europskih jezika, te koristeći word.art izradili zajednički plakate. Bilo je vrlo zanimljivo i dinamično.

Andrea Matoković, učiteljica

# data[].attributes.body
Učenici 3.c razreda obilježili su Europski dan jezika stvarajući svoj zavičajni rječnik. Mnoge riječi koje koristimo u zavičajnom govoru došle su upravo iz europskih zemalja. Odabrali smo pretežno riječi s njemačkog govornog područja. Zanimljivo je bilo istraživati i nagađati njihovo značenje. Nakon objašnjenja značenja zadatak je bio nacrtati jednu ili dvije odabrane riječi. Tako smo crtali ajngemahtec, beštek, taubeka, kinderbet i mnoge druge. Slijedi nam pisanje nacrtanih riječi na glagoljici što je ujedno i vrlo izazovno i zabavno. Kako će izgledati naš zavičajni rječnik kada ga završimo i uvezemo preostaje nam tek vidjeti.

# data[].attributes.body
Učenici 3. b razreda obilježili su Europski dan jezika kroz zanimljivu radionicu. Učenici su bili podijeljeni u pet skupina te je svaka skupina na početku radionice dobila zastavu jedne od država čije smo jezike na radionici spominjali (Danska, Češka, Finska, Grčka i Portugal). Učenici su tada prvo trebali odgonetnuti o kojoj se državi radi te su nakon brzih, uspješnih i točnih odgovora dobili sljedeći zadatak. Svaka skupina dobila je po pet različitih riječi na zadanom jeziku, a svaki učenik/učenica iz skupine dobili su radni listić. Na radnom listiću su u tablicu trebali upisati prijevode riječi prema vlastitom mišljenju (prema zvučnosti), a nakon što su svi članovi skupine to napravili, pomoću tableta su došli do točnih prijevoda zadanih riječi. Nakon što su sve skupine završile s radom, učenici su jedni drugima prezentirali odrađene zadatke. Na kraju sata, učenici su izrazili svoje iznimno zadovoljstvo radionicom te su uživali u odrađenom zadatku.

Ella Lakotić, učiteljica

# data[].attributes.body
Učenici 2.a razreda obilježili su i ove godine Europski dan jezika. Radionicu su započeli prepoznavanjem zastava kojima su pridruživali određeni naziv jezika. Nakon toga su u igri tišine odabirali ponuđene riječi i pridruživali ih jeziku iz kojeg ta riječ potječe. Shvatili su da postoji mnoštvo riječi u hrvatskom jeziku koje potječu iz drugih zemalja Europe. Kako u razredu imamo i učenika iz Ukrajine pronašli smo i riječi koje su jednake na hrvatskom i ukrajinskom jeziku.

Na kraju radionice zaključili su da im je ovakav način učenja jako zanimljiv i da se jako dobro zabavili.

# data[].attributes.body
Učenici petih i šestih razreda na satu njemačkog sa svojom profesoricom Matejom Murković proslavili su Dan europskih jezika nizom aktivnosti. Izgovarali su pozdrave na raznim jezicima, igrali igru prepoznavanja jezika, osmišljavali i glumili kratke skečeve i pjevali pjesmu ovogodišnjeg Europskog dana jezika. Pjesma je napravljena pomoću umjetne inteligencije na engleskom jeziku a učenici su ju prevodili na njemački. Uz pravu glazbu sve ide lakše! Za kraj su riješili wordwall kviz (germanizmi u hrvatskom jeziku) koji je izradila njihova Lehrerin.

# data[].attributes.body
Tijekom jednotjedne Erasmus mobilnosti u Finskoj, profesorice Nataša Gaščić Đurkan, Aida Kuljiš i Jasmina Klanac održale su radionicu povodom EU dana jezika. Bila je to prilika za održati nastavne sate i radionice finskim učenicima, istaknuti na primjeru iz svakodnevnog života zašto je važno znati strane jezike, ali i usporediti tri toliko različita jezika poput finskog, engleskog i hrvatskog jezika.

Učenicima smo zadale riječi na engleskom, a onda su oni pomoću interneta i učiteljica tražili te iste riječi na hrvatskom jeziku. Poslije smo se okušali u izgovoru. Učiteljice iz Hrvatske su čitale finske riječi, a učenici i učitelji iz Finske hrvatske riječi. Zaključili smo iako jezici potpuno drugačije zvuče, zajendičko im je da se riječi čitaju kako i piše pa niti mi niti finski učenici nismo imali poteškoća u čitanju.

Riječi smo ispisale na kravati, našem prepoznatljivom simbolu, koja se na hrvatskom i finskom kaže slično- kravatti. Pritom smo im ispričale o povijesti kravate, a mogli su i dizajnirati vlastitu kravatu.

# data[].attributes.body
Zahvaljujući našoj učenici iz Ukrajine, u 1.a razredu se uči ukrajinski jezik. Malo po malo, riječ po riječ. U učionici ili na igri. Važno je da se uvažavamo i međusobno obogaćujemo.